18. ΝΟΜΟΣ υπ’ αριθ. 670 της 24/25 Σεπτ. 1943 (ΦΕΚ Α΄ 319) Περί τροποποιήσεως και συμπληρώσεως των περί οργανισμού του Εθνικού Τυπογραφείου κειμένων διατάξεων. Άρθρ.1.-1.Τα παρά του Εθνικού Τυπογραφείου χρησιμοποιούμενα τυπογραφικά στοιχεία, ως και αι εκ μετάλλου πλάκες φέρουσι διακριτικά σημεία, καθορισθησόμενα δι’ αποφάσεως του Υπουργού των Οικονομικών. 2.Οι παραποιούντες ή απομιμούμενοι τα κατά την προηγουμένην παράγραφον διακριτικά σημεία και οι εν γνώσει πωλούντες ή αγοράζοντες τυπογραφικάς πλάκας ή στοιχεία φέροντα τα διακριτικά σημεία των στοιχείων και των πλακών του Εθνικού Τυπογραφείου, τιμωρούνται κατά τας διατάξεις των άρθρ. 262-264 του Ποινικού Νόμου. Το άρθρ. 1 εκυρώθη δια της υπ’ αριθ. 313/1946 πράξ. Υπ. Συμβουλίου. Άρθρ.2-4 (Οργανικαί διατάξεις). Άρθρ.5.-Η ισχύς του παρόντος άρχεται από της δημοσιεύσεώς του εις τη Εφημερίδα της Κυβερνήσεως. 